stanford-oval/wikipedia huggingface dataset:
תנועת אומ"ץ
הערות שוליים

↑  יואב יצחק, הוקמה עמותה חדשה למנהל תקין ולצדק משפטי וחברתי, באתר News1 מחלקה ראשונה, 17 במאי 2003
↑  בג"ץ 2365/08 אומ"ץ נ' הוועדה למינוי דיינים, הרב יונה מצגר, היועץ המשפטי לממשלה, באתר בתי המשפט
↑  אבירם זינו, מזוז על תוארי טרטמן: לטיפול הזירה הציבורית, באתר ynet, 13 במרץ 2007
↑  החלטת ועדת האתיקה בעניין קובלנות של תנועת אומ"ץ נגד חבר הכנסת חיים כץ, באתר הכנסת, 3 ביולי 2011
↑  שרון שפורר, הון-שלטון, הגרסה החברתית, באתר הארץ, 21 בינואר 2011
↑  דניאל דולב, טל שלו ודנה ירקצי‏, בהחלטת היועמ"ש: השר חיים כץ יועמד לדין על שוחד בכפוף לשימוע, באתר וואלה, 24 במאי 2018
↑  טובה צימוקי וגלעד מורג, היועמ"ש: להעמיד לדין את חיים כץ. השר: אשקול לבקש חסינות, באתר ynet, 14 באוגוסט 2019
↑   נועה אסטרייכר, פרשת חיים כץ: לתפארת תיק ההשקעות, באתר הארץ, 5 בפברואר 2020
↑  חדשות הכנסת, ועדת הכנסת החליטה להמליץ למליאת הכנסת להעניק לח"כ חיים כץ חסינות מפני העמדה לדין, באתר הכנסת, ‏4 בפברואר 2020
↑  ספיר כלפון, ‏אומ"ץ לבג"ץ: לפתוח בחקירה גלויה נגד תנ"צ אפרים ברכה ולהשעותו, באתר גלובס, 29 ביוני 2015
↑  אלי סניור, רק אחרי מותו: משרד המשפטים מנקה את ברכה, באתר ynet, 5 ביולי 2015
↑  עוד הישג ליו"ר תנועת אומ"ץ פליצ׳ה פלד ויו"ר המועצה הציבורית עו״ד יצחק מינא: דירת שרד של רוה"מ בניו יורק בשווי עוברת לחזקת המדינה דנה שם טוב, 17 בינואר 2021, אתר פוזיציה
↑  לי-אור אברבך, אות אומ"ץ לרביב דרוקר, כרמלה מנשה ונתן זהבי, באתר nrg‏, 23 ביולי 2008
↑  - כלות וחתני אות אומ"ץ לשנת 2009
↑  כלות וחתני אות אומ"ץ לשנת 2010
↑  הודעה לעיתונות, תנועת אומ"ץ, 27 ביוני 2012
↑  כלות וחתני אות אומ"ץ 2013, באתר אומ"ץ
↑
| --- | --- |
בקרת זהויות :  NLI: 987007298809505171
תא כתום

חברת "תא כתום" מפגינה כנגד תוכנית ההתנתקות
תצוגה של "תא כתום" באוניברסיטה העברית, קמפוס גבעת רם.
תא כתום, "תא סטודנטים נגד ההתנתקות", היה ארגון סטודנטים ימני שנטל חלק בפעילויות המחאה נגד תוכנית ההתנתקות.
היסטוריה

הארגון הוקם על ידי קבוצת פעילים בראשותם של אריאל גלבוע ורונן שובל, מהאוניברסיטה העברית, בתחילת שנת הלימודים תשס"ה (2004). הארגון מנה כ-4,000 סטודנטים, בכ-50 מוסדות לימוד אקדמיים. חבריו נטלו חלק בפעילויות המחאה נגד תוכנית ההתנתקות, בשיתוף פעולה עם מועצת יש"ע.
פעילויות

לפני תוכנית ההתנתקות:
שביתת רעב בת 12 ימים מול משרד ראש הממשלה, שהופסקה בהתערבות נשיא המדינה, משה קצב.
"ליל הגשרים הכתומים": תליית שלטים ב-50 גשרים מרכזים מאילת ועד מטולה, נגד תוכנית ההתנתקות. שם הפעילות היה פרפרזה על ליל הגשרים.
"תל אביב כתומה" - חלוקה של למעלה מ-80,000 סרטים כתומים על מכוניות ברחבי העיר תל אביב.
הפגנה של כ-2,000 סטודנטים נגד תוכנית ההתנתקות מול אוניברסיטת ת"א.
הפגנה נוספת של 800 סטודנטים מול אוניברסיטת בר-אילן והענקת "תעודת עניות" לראש הממשלה.
ארגון אוהלי מחאה נודדים.
השתתפות ב"צעדת ההתחברות" בכפר מימון ביולי 2005.
ארגון "גרעיני חיזוק" ביישובים מורג שבגוש קטיף וחומש שבצפון השומרון, שסייעו לתושבים לפני ההתנתקות.
פעילויות > לאחר ההתנתקות

לאחר ביצוע תוכנית ההתנתקות חדל הארגון לפעול. בסוף שנת 2006 רונן שובל הקים יחד עם ארז תדמור את תנועת "אם תרצו".
הערות שוליים

↑  חגית ריטרמן, מצטיינים במדעי המדינה, באתר ערוץ 7.
↑  רוני סופר, תמונת מצב: הרוב יבכו, ויתפנו בשקט, באתר ynet, 13 באוגוסט 2005.
יוליה פלוטקין

| --- | --- |
אין תמונה חופשית
 לידה:  9 בספטמבר 1988 (בת 36) הרפובליקה הסובייטית הסוציאליסטית הבלארוסית, ברית המועצות (כיום בלארוס)
 תאריך עלייה:  1991
 שם לידה:  יוליה פלוטקין
 מדינה:  ישראל 
 מספר צאצאים:  2
 פרופיל ב-IMDb
 
יוליה פְּלוֹטְקִין-עוֹז (ברוסית: Юлия Плоткин; נולדה ב-9 בספטמבר 1988) היא שחקנית ודוגמנית ישראלית ילידת בלארוס הסובייטית.
ביוגרפיה

יוליה פלוטקין נולדה בבלארוס הסובייטית שבברית המועצות לשעבר, ובשנת 1991 עלתה לישראל עם משפחתה. גדלה והתחנכה בעכו. בנעוריה למדה לימודי משחק מול מצלמה ב"טכניקה" ולימודי משחק במגמת התיאטרון והדרמה בתיכון "אורט עכו", משם המשיכה ללימודי משחק בסטודיו סל"ה מיסודו של יורם לוינשטיין.
פלוטקין החלה לדגמן כבר כשהייתה בת 16, עבור המעצבת נעמה בצלאל. כשהייתה בת 18 הגיעה לאודישנים של תוכנית המציאות "נולד לרקוד", אך הודחה באחד מהאודישנים המתקדמים.
את שירותה בצה"ל עשתה כמש"קית נפגעים.
קריירה

לאחר שחרורה, החלה לשחק בתיאטרון בין היתר שיחקה בהצגה "ילדים רעים" ובהצגה "דוד חיים - הטיול אל האוצר", לצד חיים אוסדון וליאור פאוקר. בקולנוע שיחקה בין היתר בתפקיד משנה בסרט הקולנוע הישראלי, "הערת שוליים".
בטלוויזיה שיחקה בין היתר את דמותה של לודה בסדרת הדרמה, "חסמבה דור 3", כמו כן השתתפה בתפקיד אורח בסדרה הקומית, "נשואים פלוס" ובהמשך שיחקה בסדרה, "עניין של זמן", בה גילמה את אנה, הבת החורגת של ויצמן אותו מגלם שי קפון.
כמו כן הופיעה בין היתר בקליפים שונים של הזמרים ערן צור, חמי רודנר ולהקת סטנגה והשתתפה בפרסומות ל-שניד, קופת חולים כללית, קפה טסטרצו’יס, פלאפון, ורדינון, אפנת סלה, FIX, קמפיין נעלים בגרמניה ועוד.
בשנת 2012 השתתפה פלוטקין בתוכנית הריאליטי, "הישרדות VIP" בערוץ 10, שם זכתה גם בפרס כחביבת הקהל.
בחנוכה של אותה שנה הופיעה עם דון לני גבאי ואריה מוסקונה בהצגה "מסביב לעולם בשמונים יום".
בשנת 2013 התארחה בתוכנית המתיחות של ערוץ הילדים "סתאאאם", בתפקיד הנמתחת. באותה שנה שיחקה בעונה השנייה של "חסמבה דור 3". בספטמבר אותה שנה שיחקה פלוטקין בעונה השנייה של הסדרה "יומני החופש הגדול", בתפקיד צלמת בשם זואי.
הנחתה את התוכנית "זה לא אמיתי" לצד טוביה צפיר ואורי פסטר בערוץ 24.
בשנת 2014 שיחקה בסדרה הקומית "מי נתן לך רישיון?" ששודרה בערוץ הראשון וגילמה את "הכחולה".
בשנת 2015 שיחקה בהצגה "מנותקים" בפסטיבל לתיאטרון אחר עכו, בבימויו של רועי מליח רשף.
גילמה את אילזה בהצגה "התעוררות האביב", עיבוד לאביב מתעורר בתיאטרון תמונע. בשנת 2016 גילמה את ביאנקה בהצגה "אילוף הסוררת" בתיאטרון בית ליסין.
בשנת 2017 סיימה לימודי עיצוב אופנה בסטודיו 6b ועיצבה קולקציית שמלות ערב. במקביל סיימה קורס משחק בשיטת איוונה צ'אבק אצל שחר רוזן. באותה שנה השתתפה בסדרה "שרה שטיין" שיועדה לגרמניה בעונה הראשונה.
ב-2018 גילמה את ליאת בסרט הקצר של אורית פוקס רותם, "הינומה" שהיה מועמד לפרס אופיר על הסרט הקצר הטוב ביותר. עוד באותה שנה גילמה את אנה במחזה "קיצור תהליכים", שכתב רועי רשף מליח שעלה בצוותא.
פלוטקין מלמדת משחק משנת 2015 בסטודיו במה. הנתחתה תוכנית לייף סטייל בשם "עיצובינה" מבית מגזינה באתר וואלה! NEWS. ב-2020 הובילה והנחתה את התכנית "הנבחרים", תוכנית צרכנות מבית "וואלה NEWS".
פלוטקין חברה לסופרת דנה אבירם והפכה פעילה בתחום הזהירות ברשת בבתי ספר ברחבי הארץ, מובילה שתי הצגות יחיד - "חברים ברשת", "חרם על רותם" בשילוב הרצאות וסדנאות להורים וילדים. אבירם אף הוציא את הספר "מפורסמת" שנכתב בהשראת הצגה שיצרו יחד, המתאר מקרים אמיתיים של נערות בהתמודדות עם הרשתות החברתיות.
באותה שנה הצטלמה בתפקיד מוביל לסרט הקצר "מולוטוב" של אריאל סמל. הסרט זכה בפרס סרט הדוקו המתוסרט הטוב ביותר בפסטיבל הקולנוע ירושלים. ב-2021 לוהקה לתפקיד הראשי לסרט "LIBA AND I" של היוצרת והאנימטורית ענבר כספי.
חיים אישיים

ב-2013 פלוטקין נישאה לשחר עוז. ב-2015 נולד בנם הבכור, וב-2017 נולדה להם בת. ב-4 ביולי 2022 התגרשו. מתגוררת בתל אביב.
למדה פסיכולוגיה באוניברסיטה הפתוחה.[דרוש מקור]
הערות שוליים

↑  רן בוקר, "בתור רוסייה - אני מחרימה את עומר אדם", באתר ynet, 3 בינואר 2022
↑  הערה שוליים (2011) באתר אידיבי - מאגר הידע לקולנוע ישראלי ועולמי
↑  יפעת הללי אברהם, ‏יוליה פלוטקין החליטה על שם לבנה, באתר ‏מאקו‏, 16 באפריל 2015
↑  יפעת הללי אברהם, ‏זה נגמר: יוליה פלוטקין ובן זוגה שחר עוז התגרשו, באתר ‏מאקו‏, 4 ביולי 2022
מצטער פטור מן הסוכה

מצטער פטור מן הסוכה היא הלכה בהלכות מצוות ישיבת הסוכה, לפיה אדם שהישיבה בסוכה מֵסֶבה לו צער, פטור מהשהות בה. פְּטוֹר זה מותנה בכך שהצער נובע מהשהייה בסוכה, ואילו בבית הוא לא יסבול ממנו. כמו כן, הצער הפוטר מהסוכה הוא משמעותי, כזה שאם המצטער היה סובל כך בביתו, היה מעדיף לעבור לבית אחר כדי להימלט מן הצער.
כשקיים פטור זה, והאדם בכל זאת ממשיך לשבת בסוכה עליו נאמר הכלל "כל הפטור מן הדבר ועושהו נקרא הדיוט".
מקור הפטור

פטור 'מצטער' מובא בתלמוד הבבלי בשם רבי אבא בר זבדא בשם רב, וגם בשם רבא: ”אמר רבא: מצטער פטור מן הסוכה”.
הטעם לדין נלמד מהפסוק: ”בַּסֻּכֹּת תֵּשְׁבוּ שִׁבְעַת יָמִים”, אותו פירשו חז"ל: ”תשבו כעין תדורו. מכאן אמרו: כל שבעת הימים עושה אדם סוכתו קבע וביתו עראי”. ואין דרכו של אדם לדור במקום שמצטער בו, אלא מחפש לו מקום אחר בו הוא לא יהיה לו צער. כפי שכתבו בעלי התוספות: ”וכן מצטער, דפטרו לעיל מן הסוכה, היינו מ'תשבו - כעין תדורו' דאין אדם דר במקום שמצטער”.
הגדרת הצער הפוטר

הצער הפוטר מן הסוכה הוא כזה שאם היה האדם סובל ממנו כאשר הוא בתוך ביתו, היה מעדיף לעבור לבית אחר. והכוונה לבית שבו התנאים פחות נוחים מביתו שלו. במשנה במסכת סוכה הובאה דוגמה לצער הפוטר מן הסוכה: ”ירדו גשמים, מאימתי מותר לפנות - משתסרח המקפה ” (מסכת סוכה פרק ב' משנה ט'). ובתלמוד הבבלי על משנה זו בארו שהכוונה לתבשיל של גריסים: ”תנא: משתסרח המקפה של גריסין” (תלמוד בבלי מסכת סוכה דף כט עמוד א). ופירש רש"י שם שזהו תבשיל שממהר להתקלקל ברדת מעט גשמים עליו.
עוד כלל יסודי הביא הרמ"א להלכה בשם המרדכי, שרק צער שנובע מחמת הסוכה, וכשאדם יהיה בביתו ינצל ממנו, פוטר מהסוכה. למשל אדם שחם לו מאוד בסוכה ובבית יהיה לו נעים. אך אם הצער יימשך בבית, גם אם הוא סובל בסוכה - אינו נפטר מישיבתה. למשל אם בסוכה הוא סובל מיתושים, אך גם בביתו יסבול מהם - חייב בסוכה.
אסור לאדם לבנות סוכה במקום או באופן שידע מראש שיבוא לידי צער בסוכה, ואם בנה במקום כזה יש אומרים שלא יוצא אפילו בשעה שאינו מצטער.
המצטער משינה בסוכה ואינו מצטער מאכילה בה, פטור משינה בסוכה וחייב לאכול בה.
אדם מפונק

בתלמוד הבבלי מובא מעשה:
אביי הוה קא יתיב קמיה דרב יוסף במטללתא, נשב זיקא, קא מייתי ציבותא [אביי ישב לפני רב יוסף בסוכה, נשבה רוח והפילה קיסמים מהסכך על מאכלו של רב יוסף]. אמר להו רב יוסף: פנו לי מאני מהכא [פנו עבורי את כלי האוכל הביתה]. - אמר ליה אביי: והא תנן משתסרח המקפה! [והרי שנינו שרק משתסרח המקפה מותר להיכנס הביתה] אמר ליה: לדידי, כיון דאנינא דעתאי - כמי שתסרח המקפה דמי לי [מכיוון שאני אנין דעת {איסטניס}, הרי זה דומה עבורי כאילו סרחה המקפה ואני פטור]
ממעשה זה למדו הפוסקים שהגדרת הצער איננה אחידה אצל כל בני האדם, וישנם אנשים מפונקים שצער שנחשב למועט בעיני רוב בני האדם ואינו פוטר אותם מהסוכה, ייחשב עבורם לצער גדול והם ייפטרו בו מהסוכה. אמנם סייגו דבריהם ואמרו שדווקא צער שידוע שאניני הדעת סובלים ממנו, נחשב לצער הפוטר אדם כזה מסוכה. אך אם אדם מסוים סובל מדבר שאפילו אניני דעת לא סובלים ממנו בדרך כלל, אין הוא פטור מסוכה.
חזרה לסוכה עם תום הצער

ככלל הפטור של המצטער מהסוכה הוא כל זמן שיש לו צער בסוכה, ומשעה שהצער הפסיק - שבה חובת הישיבה בסוכה. למשל, אם ירדו גשמים בסוכה - פטור מהסוכה וישב בביתו. פסקו הגשמים וכבר הפסיקו לטפטף טיפות מהסכך - חייב שוב לשבת בסוכה.
אמנם בשני מצבים לא הטריחו חכמים את האדם לשוב אל הסוכה גם כאשר הצער כבר עבר ממנה:
כאשר מחמת הגשמים נאלץ להיכנס לביתו כדי לסעוד, ופסקו הגשמים באמצע סעודתו, לא הטריחו אותו חכמים לחזור אל הסוכה עד סוף הסעודה.
כאשר מחמת הגשמים נאלץ להיכנס לביתו כדי לישון, ופסקו הגשמים באמצע הלילה, לא הטריחו אותו חכמים לחזור אל הסוכה עד הבוקר.
ישיבה בסוכה בזמן פטור

בירושלמי נאמר: ”תני חזקיה: כל מי שהוא פטור מדבר ועושהו - נקרא הדיוט ” (תלמוד ירושלמי, מסכת ברכות,  פרק ב', הלכה ט'), ונקטו הפוסקים עיקרון זה ביחס לאדם שנשאר לשבת בסוכה על אף שיורדים בה גשמים והוא מצטער בישיבתה.
אמנם אדם שנכנס לביתו לסעוד שם עקב הגשמים, ובאמצע סעודתו פסקו הגשמים והוא מעוניין להיכנס לסוכה כדי לזכות בקיום מצוות סוכה; למרות שבפועל פטרו אותו חכמים מכך הוא לא נחשב להדיוט אלא יש לו שכר על כך, משום שעל אף שהוא פטור מישיבת הסוכה, מכל מקום הוא אינו מצטער כשיושב בה, והוא נחשב למקיים את המצווה בהתנדבות.
מצטער בשאר מצוות עשה

פְטוּר המצטער מסוכה הוא ייחודי להלכות סוכה ואינו תקף גם לשאר מצוות, לומר שהמצטער פטור מלקיימם. הטעם לחילוק זה מבואר בראשונים לפי שלמצוות סוכה ישנה הגדרה מיוחדת של "תשבו כעין תדורו", שצריך אדם לשבת בסוכה כדרך שהוא רגיל לשבת בביתו בכל השנה, ואם בשאר ימות השנה היה יוצא מביתו מחמת אותו צער, רשאי לעשות כך גם כשיושב בסוכתו בחג. הגדרה זו אינה קיימת בשאר המצוות, ולכן אדם שמצטער מקיום מצווה מסוימת (למשל שתיית ארבע כוסות יין בליל הסדר), אינו פטור מלקיימה משום כך. חילוק זה מוסכם על רוב הפוסקים.
אולם ישנם פוסקים שהשליכו מדין מצטער האמור בהלכות סוכה, גם להלכות אחרות. פוסקים אלו הבינו שפטור המצטער הוא דין כללי בכל המצוות אשר בנסיבות מסוימות ניתן לפטור את המצטער (כגון חולה) מלקיימן.
קריאת שמע: הגאונים כתבו שיש לפטור חולה ומשמשיו ממצוות קריאת שמע ותפילה מדין מצטער הפטור מן הסוכה.
שניים מקרא ואחד תרגום: - הרדב"ז כתב: "לעניין החולה רואה אני שהוא פטור לגמרי ולא יהא אלא מצטער שהוא פטור מן הסוכה שהיא מצות עשה של תורה".
יציאה חוץ לתחום: - אדם שיצא חוץ לתחום בשבת, נאסר עליו להלך מחוץ לארבע אמותיו, אולם במקרה שהוא מצטער מחמת הגשמים או החמה, התיר בספר אור זרוע  לצאת אף מחוץ לד' אמותיו.
תספורת בראש חודש אייר (ימי ספירת העומר): כתב בשו"ת הרדב"ז: "תו איכא טעמא דאיכא צער בגידול השיער למי שרגיל להסתפר ולא עדיף האי מנהגא ממצות עשה של סוכה דקי"ל מצטער פטור"
פטור כללי ממצוות עשה - בשו"ת בנין שלמה כתב: "קצת יש מקום להביא ראיה, דאינו מחויב להכניס עצמו בחולי וצער הגוף בשביל מצות עשה, ואף דלא יגיע סכנה מזה, מהא דמבואר בשולחן ערוך, דאינו מחויב ליתן כל ממונו בשביל מצות עשה. ואפשר דיש ללמוד מזה, דה"ה דאינו מחויב להכניס עצמו בצער וחולי בשביל מצוות עשה". וכן דעת הרב יואב יהושע וינגרטן.
ראו גם

אכילה בסוכה
ברכת לישב בסוכה
הערות שוליים

↑  תלמוד בבלי, מסכת סוכה, דף כ"ו, עמוד א'
↑  ספר ויקרא, פרק כ"ג, פסוק מ"ב
↑  בתלמוד בבלי, מסכת סוכה, דף כ"ח, עמוד ב' ועוד.
↑  על מסכת סוכה דף כ"ו עמ' א', דיבור המתחיל: 'הולכי דרכים'.
↑  רמ"א על שולחן ערוך, אורח חיים, סימן תרל"ט, סעיף ה'
↑  אשל אברהם מבוטשאטש אורח חיים סימן תרמ: "השיעור כפי שיש לאדם אצל דירתו, והגדול יותר נוח, ועל ידי צער משהו היה הולך להקטן. והשיעור יש לומר כפי רוב בני אדם, ובזקן יש לומר כפי דעת זקנים כוותיה". והובא בהליכות שלמה סימן ט', סעיף י"ח, ובפניני הלכה סוכות פרק ג' הלכה ח', והערה 12.
1 2  שולחן ערוך, אורח חיים, סימן תר"מ, סעיף ד'
↑  עד כדי כך שאם היה זה ביתו, היה מעדיף לעבור לבית אחר עם תנאים פחות נוחים אך פחות חם.
↑  משנה ברורה, סימן תר"מ, סעיף קטן ט"ז
↑  ט"ז אורח חיים סימן תר"מ, סעיף קטן ו. משנה ברורה, סימן תר"מ, סעיף קטן כ"ט
↑  שולחן ערוך, אורח חיים, סימן תרל"ט, סעיף ו' וסעיף ז.
↑  רמ"א על שולחן ערוך, אורח חיים, סימן תרל"ט, סעיף ז'
↑  ביאור הלכה סי' תר"מ סעיף ז', דיבור המתחיל 'הדיוטות'.
↑  שו"ת הרשב"א חלק ד (סימן עח). ריטב"א סוכה (דף כח עמוד ב) בשם הרמב"ן.
↑  רבינו מנוח הלכות סוכה, פרק ו הלכה ב.
↑  שו"ת מהר"ם שיק אורח חיים, סימן רס. הרב ישראל אלנקאווה, מנורת המאור, חלק ב' (עמוד תטו). ברכי יוסף סימן תע"ב אות י'.
↑  תשובות הגאונים שערי תשובה סימן קח. בספרי ההלכה לא נפסק כדעה זו, ולכן חולה המצטער חייב במצווה זו, כמו שכתוב במשנה תורה לרמב"ם, ספר אהבה, הלכות תפילה וברכת כהנים, פרק ה', הלכה ב'
↑  שו"ת הרדב"ז, ח"ג תכה (תתס״ז)
↑  הלכות ערב שבת סימן ו
↑  כך כתב: "ונראה בעיני דה"ה אם הגשמים יורדים עליו ומצטער או שזרחה עליו חמה ושורפתו. כגון בתקופת תמוז שמותר לו לצאת מן הספינה לתוך העיר וק"ו מסוכה שחייב לאכול בה אעפ"כ תנן סוף פרק הישן ירדו גשמים מאימתי מותר לפנות משתסרח המקפה"
↑  ח"ב סי' תרפז
↑  (סי' מ"ג)
↑  אורח חיים, תרנו
↑  שו"ת חלקת יואב, דיני אונס, ענף ז בהגה"ה
↑  וכן דעת הרב יוסף איסקפה, בספרו ראש יוסף, דבריו הובאו בספר ברכי יוסף (אורח חיים תעב אות י).
| סוכות |
| --- | --- | --- |
| מהלך החג | יום טוב ראשון • חול המועד סוכות • הושענא רבה • שמיני עצרת/שמחת תורה |  |
| סוכה | סכך • אכילה בסוכה • שינה בסוכה • ברכת לישב בסוכה • אושפיזין • מצטער פטור מן הסוכה • תשבו כעין תדורו • מעמיד • דופן עקומה • הלכות סוכה |  |
| ארבעת המינים | אתרוג, לולב, הדס וערבה • הלכות ארבעת המינים • קוישיקלך |  |
| מנהגים | הושענות • הקפות • חיבוט ערבה • זכר לשמחת בית השואבה • תיקון ליל הושענא רבה |  |
| מצוות הנוהגות  בזמן בית המקדש | מצוות ערבה במקדש • הקפת המזבח • ניסוך המים • שמחת בית השואבה • הקהל • שמחת הרגלים |  |
| שמיני עצרת ושמחת תורה | תפילת הגשם • וזאת הברכה • דגל שמחת תורה • הקפות בשמחת תורה • הקפות שניות |  |
| תפילות ופיוטים | פיוטי הושענות (כהושעת אלים) • פיוטי הגשם (אף ברי · זכור אב · שפעת רביבים) • מפי אל • סוכה ולולב לעם סגולה • משה אמת |  |
| שירי החג | אורחים לחג • שלומית בונה סוכה |  |
| שונות | שמחת הרגלים • מסכת סוכה • שלומית בונה סוכה • סהרנה |  |
חגי ישראל ומועדיו • שלוש הרגלים
משטרה חשאית

משטרה חשאית (או משטרה פוליטית) היא סוכנות משטרה, מודיעין או ביטחון שעוסקת במבצעים חשאיים כנגד מתנגדי ממשלה פוליטיים, אידאולוגים או חברתיים. משטרה חשאית היא מאפיין של משטרים רודניים או טוטליטריים.
בדרך כלל, המשטרה החשאית עוסקת במניעת מתקפות כנגד הממשלה מצד גורמי פנים (מהפכנים, חתרנים וכו'). בתקופות שונות בהיסטוריה תפקיד זה בוצע על ידי סוכנויות שונות בעלות תחומי סמכות מגוונים, ולכן המונח "משטרה חשאית" כוללני ומקיף גם ארגונים שלא היו שיטוריים כלל, או שכלל לא היו חשאיים.
במדינות דיקטטוריות, מדינות משטרה ומדינות טוטליטריות, המשטרה החשאית משתמשת לעיתים קרובות בשיטות ואמצעים שנחשבים לבלתי חוקיים במדינות מערביות רבות (אלימות, רצח, סחיטה, עינויים, חטיפה) במטרה לדכא מהפכנים, דיסידנטים ואת האופוזיציה. ברבות ממדינות אלה, המשטרה החשאית היא אחד ממוקדי הכוח המרכזיים במשטר, והיא מעורבת כמעט בכל תחומי החיים.
מאפייני המשטרה החשאית

המאפיינים של ארגון, ההופכים אותו למשטרה חשאית, נתונים במחלוקת תמידית. ישנם מספר מאפיינים המקובלים כמאפייני משטרה חשאית:
עיסוק בהאזנות סתר.
ביצוע חיפושי פתע.
הסתננות לארגונים שונים.
שימוש בעינויים.
הוצאות חשאיות להורג ו"העלמת" אנשים.
הפצת מידע כוזב (דיסאינפורמציה).
משטרות חשאיות בעולם בהווה > באירופה

שירות המודיעין של רומניה (SRI)
בברית המועצות וברוסיה
שירות הביטחון הפדרלי של הפדרציה הרוסית, שיש המאשימים אותו בשימוש בשיטות העבר של הק.ג.ב.
משטרות חשאיות בעולם בהווה > באסיה

משרד ביטחון המדינה בסין.
KOPKAMTIB באינדונזיה.
הסוכנות לביטחון המדינה בקוריאה הצפונית.
MISG בפיליפינים.
במזרח התיכון
מיניסטריון המודיעין האיראני וכוחות משמר המהפכה האסלאמית (הפסדראן).
משטרות חשאיות בעולם בהווה > באפריקה

(Brigade Mixte Mobile) בקמרון.
(Détection Militaire des Activités Anti-Patrie) ברפובליקה הדמוקרטית של קונגו.
משטרות חשאיות בעולם בעבר

ג'יניוויי באימפריית מינג הגדולה
נ.ק.ו.ד. בברית המועצות
הגסטפו בגרמניה הנאצית
השטאזי בגרמניה המזרחית
שירות ביטחון המדינה של מצרים במצרים
הערות שוליים

↑  Berman, Ilan; Waller, J. Michael (2006). "Introduction: The Centrality of the Secret Police". Dismantling Tyranny: Transitioning Beyond Totalitarian Regimes. Rowman & Littlefield. pp. XV.
אירוויזיון 2005

| --- | --- |


 מספר התחרות:  50
 חצי גמר 1:  19 במאי 2005
 גמר:  21 במאי 2005
 מנחים:  מריה אפרוסינינה ("מאשה") ופאבלו שילקו ("פאשה")
 רשת השידור המפיקה:  אוקראינה NTU
 מיקום האירוע:  אוקראינה ארמון הספורט, קייב, אוקראינה
 השיר הזוכה:  יוון יוון - "מספר אחד שלי" "My Number One" (הלנה פפאריזו)
 שיטת הניקוד:  לתחרות נוסף שלב חצי הגמר, שלושה ימים לפני ערב הגמר. בשלב חצי הגמר התמודדו כל המדינות המשתתפות, פרט לאלו שנציגיהן דורגו בעשרת המקומות הראשונים בשנה הקודמת ופרט לארבע המדינות המנהיגות את איגוד השידור האירופי: אנגליה, צרפת, גרמניה וספרד.
 מספר משתתפות:  39
 מדינות שמשתתפות לראשונה:  בולגריה בולגריה מולדובה מולדובה לבנון לבנון
 מדינות שחוזרות לאחר פרישה:  הונגריה הונגריה
 מדינות שפרשו מהתחרות:  לבנון לבנון
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2004 אירוויזיון 2006 ← 
 
מנחי אירוויזיון 2005
אירוויזיון 2005 נערך ב-21 במאי 2005. חצי הגמר נערך ב-19 במאי. 10 מתוך 25 המדינות שהשתתפו בחצי הגמר, והשיגו את הניקוד הגבוה ביותר, עלו והצטרפו ל-14 מדינות שכבר העפילו אוטומטית לגמר. שני האירועים הועברו בשידור חי לכל אירופה מאולם "Palace of Sport" שבקייב, ובזמן האירוויזיון היו באולם כ-6000 צופים. באוקראינה קיוו מאוד שהאירוע יעזור להם באופנים שונים, כמו עידוד התיירות והצטרפות עתידית לאיחוד האירופי.
אל התחרות הצטרפו בולגריה ומולדובה והונגריה שלחה נציגות לראשונה מאז 1998. גם לבנון הודיעה כי תשתתף ואפילו בחרה שיר וזמרת, אך פרשה במהלך מרץ לאחר שאיגוד השידור האירופי הבהיר לתחנת הטלוויזיה הלבנונית שחוקי התחרות מחייבים אותה לשדר את השיר הישראלי ולאפשר לצופיה להצביע לו, דבר המנוגד לחוק הלבנוני האוסר בין היתר שידור תוכן ישראלי.
את התחרות הנחתה מנחת הטלוויזיה, מריה אפרוסינינה, יחד עם הדי ג'יי, פאבלו שילקו. כדי ששמותיהם יהיו קליטים יותר כונתה מריה "מאשה", ואילו פאבלו כונה "פאשה" (כינוי זה הוא גם כינוי בתור די ג'יי, "די ג'יי פאשה"). יחד איתם במהלך המשדר, שידרו מחדר ההמתנה של המבצעים מנצחת השנה שעברה, רוסלנה יחד עם צמד האחים המתאגרפים ויטאלי וולדימיר קליצ'קו.
בתום הקראת הנקודות על ידי כל המדינות המשתתפות, הוכרזה יוון כמנצחת עם 230 נקודות בשיר "My Number One" (מספר אחד שלי), שבוצע על ידי הלנה פפאריזו. פפאריזו ייצגה את יוון גם באירוויזיון 2001, כחלק מההרכב Antique, ובו היא הגיעה למקום השלישי. למקום השני, הגיעה לבסוף מלטה עם 192 נקודות בשיר "Angel" (מלאך), שבוצע על ידי קיארה סירקוזה. למרבה האירוניה, גם סירקוזה כמו פפאריזו ייצגה את מלטה קודם לכן באירוויזיון 1998, שבו היא גם הגיעה למקום השלישי. את החמישייה הראשונה סגרו רומניה, ישראל ולטביה. "4 הגדולות" (גרמניה, בריטניה, צרפת וספרד), סיימו כולן בארבעת המקומות האחרונים.
המדינות המשתתפות > העפילו אוטומטית לגמר

אלבניה, בוסניה והרצגובינה, קפריסין, צרפת, 
 גרמניה, יוון, מלטה, רוסיה, סרביה ומונטנגרו, ספרד, 
 שוודיה, טורקיה, 
 אוקראינה, בריטניה.
המדינות המשתתפות > משתתפות בחצי הגמר

אנדורה, אוסטריה, בלארוס, בלגיה, בולגריה, 
 קרואטיה, דנמרק, אסטוניה, פינלנד, הונגריה, איסלנד, אירלנד, ישראל, לטביה, ליטא, מקדוניה, מולדובה, מונקו, הולנד, נורווגיה, פולין, פורטוגל, רומניה, סלובניה, שווייץ
חצי הגמר

| סדר | מדינה | שפה | מבצע | שיר | תרגום | מקום | נקודות |
| --- | --- | --- | --- | --- | --- | --- | --- |
| 01 | אוסטריה אוסטריה | אנגלית וספרדית | גלובל קריינר | Y así | כמו זה | 21 | 30 |
| 02 | ליטא ליטא | אנגלית | לאורה והאוהבים | Little by little | צעד אחר צעד | 25 | 17 |
| 03 | פורטוגל פורטוגל | אנגלית ופורטוגזית | 2B | Amar | לאהוב | 17 | 51 |
| 04 | מולדובה מולדובה | אנגלית ורומנית | זדוב שי זדוב | Boonika Bate Toba | סבתא מכה בתוף | 2 | 207 |
| 05 | לטביה לטביה | אנגלית | וולטרס וקאז'ה | The war isn't over | המלחמה לא נגמרה | 10 | 85 |
| 06 | מונקו מונקו | צרפתית | ליז דארלי | Tout de moi | הכל בקשר אליי | 24 | 22 |
| 07 | ישראל ישראל | עברית ואנגלית | שירי מימון | השקט שנשאר | - | 7 | 158 |
| 08 | בלארוס בלארוס | אנגלית | אנג'ליקה אגורבש | Love me tonight | אהוב אותי הלילה | 13 | 67 |
| 09 | הולנד הולנד | אנגלית | גלניס גרייס | My impossible dream | החלום הבלתי אפשרי שלי | 15 | 53 |
| 10 | איסלנד איסלנד | אנגלית | סלמה ביורנסדוטיר | If I had your love | אם הייתה לי את אהבתך | 16 | 52 |
| 11 | בלגיה בלגיה | צרפתית | נונו רזנדה | Le grande soir | הלילה הגדול | 22 | 29 |
| 12 | אסטוניה אסטוניה | אנגלית | סאנטרייב | Let's get loud | בואו נהיה רועשים | 20 | 31 |
| 13 | נורווגיה נורווגיה | אנגלית | וויג וואם | In my dreams | בחלומותיי | 6 | 164 |
| 14 | רומניה רומניה | אנגלית | לומיניצה אנגל & סיסטם | Let me try | תן לי לנסות | 1 | 235 |
| 15 | הונגריה הונגריה | הונגרית | נוקס | Forogj világ | הסתובב, עולם | 5 | 167 |
| 16 | פינלנד פינלנד | אנגלית | ייר רונינג | Why? | למה? | 18 | 50 |
| 17 | מקדוניה מקדוניה | אנגלית | מרטין ווצ'יץ' | Make my day | עשה לי את היום | 9 | 97 |
| 18 | אנדורה אנדורה | קטלאנית | מריאן ואן דר ואל | La mirada interior | הניצוץ הפנימי | 23 | 27 |
| 19 | שווייץ שווייץ | אנגלית | ונילה נינג'ה | Cool vibes | ויברציות טובות | 8 | 114 |
| 20 | קרואטיה קרואטיה | קרואטית | בוריס נובקוביץ' וחברי לאדו | Vukovi umiru sami | זאבים מתים לבד | 4 | 169 |
| 21 | בולגריה בולגריה | אנגלית | קאפה | Lorrain | לוריין | 19 | 49 |
| 22 | אירלנד אירלנד | אנגלית | דונה וג'ו | Love? | אהבה? | 14 | 53 |
| 23 | סלובניה סלובניה | סלובנית | עומאר נאבר | Stop | עצור | 12 | 69 |
| 24 | דנמרק דנמרק | אנגלית | יאקוב סווייסטרופ | Talking to you | מדבר אלייך | 3 | 185 |
| 25 | פולין פולין | פולנית ורוסית | איבן ודלפין | Czarna Dziewczyna | נערה שחורת-שיער | 11 | 81 |